text: [{"text_idx": "#000001", "text": "Gu\u0308ndogan avgj\u00f8rdi FA Cup mo\u0301ti grannunum"}, {"text_idx": "#000002", "text": "Ty\u0301ski li\u00f0forma\u00f0urin hja\u0301 City skora\u00f0i tveir fluktarar i\u0301 finaluni, sum m\u00f8guliga var hansara si\u0301\u00f0sti dystur fyri felagi\u00f0. Sjeyndi steypasigur og The Treble er ma\u0301li\u00f0 n\u00e6sta vikuskifti."}, {"text_idx": "#000004", "text": "Ta\u00f0 vo\u0301ru grannarnir u\u0301r Manchester, sum hittust i\u0301 FA Cup finaluni a\u0301 Wembley. Hetta var nummar 142 i\u0301 r\u00f8\u00f0ini i\u0301 heimsins elstu steypakapping.City var favorittur, og longu eftir 13 sekund var 1-0. Hetta er skjo\u0301tasta ma\u0301li\u00f0 i\u0301 FA Cup finalu-s\u00f8guni Langur bo\u0301ltur var\u00f0 sendur, og eftir n\u00e6rdyst enda\u00f0i hann t\u00e6tt vi\u00f0 Ilkay Gu\u0308ndogan. 32-a\u0301ra gamli mi\u00f0vallarin h\u00f8gdi til fyrstu fer\u00f0, og bo\u0301lturin fo\u0301r sendandi i\u0301 ma\u0301li\u00f0 a\u0301 vakran ha\u0301tt.United skuldi bru\u0301ka eina l\u00f8tu at koma fyri seg, men i\u0301 33. minutti javna\u00f0i Bruno Fernandes. United-li\u00f0forma\u00f0urin var i\u0301sakaldur vi\u00f0 brotssparki.Ta\u00f0 var to\u0301 li\u00f0forma\u00f0urin hja\u0301 City, i\u00f0 avgj\u00f8rdi uppger\u00f0ina. Hetta var eftir fri\u0301spark fimm minuttir inn i\u0301 seinna ha\u0301lvleik. Kevin De Bruyne leg\u00f0i fri\u0301spark snilt meira u\u0301tfra\u0301 enn innfyri, og aftur var talan um heilfluktara hja\u0301 Gu\u0308ndogan. Hetta ma\u0301li\u00f0 var ikki eins flott, men bo\u0301lturin sni\u0301kti seg innum United-verjusp\u00e6lara og David De Gea.Li\u00f0i\u00f0 hja\u0301 Guardiola hev\u00f0i annars fa\u0301a upplagdar ma\u0301lm\u00f8guleikar i\u0301 dystinum, men ta\u00f0 hev\u00f0i Manchester United eisini. Ov li\u0301ti\u00f0 bit var i\u0301 li\u00f0num hja\u0301 Erik Ten Hag, i\u0301 mun til at svar aftur enn einafer\u00f0. Ein heilt spent st\u00f8\u00f0a var mo\u0301ti endanum, men ta\u00f0 enda\u00f0 2-1 a\u0301 Wembley.Hetta var sjeyndu fer\u00f0 i\u0301 s\u00f8guni, at Manchester City vann s\u00f8guligu kappingini. Sigurin a\u0301 grannunum i\u0301 dag merkir eisini, at City n\u00e6sta leygarkv\u00f8ld kann tryggja s\u00e6r The Treble vi\u00f0 sigri a\u0301 Inter i\u0301 Champions League-finaluni."}, {"text_idx": "#000012", "text": "Brandur skora\u00f0i si\u0301tt fyrsta ma\u0301l fyri Fredrikstad"}]